Αψίδα του Θριάμβου

Το μνημείο της **Αψίδας του Θριάμβου** (, συχνά αναφερόμενο απλώς ως *Arc de Triomphe*) είναι νεοκλασικό μνημείο μορφής θριαμβικής αψίδας. Βρίσκεται στο κέντρο του Παρισιού, στην πλατεία του Αστέρα (place de l'Étoile), η οποία σήμερα ονομάζεται πλατεία Σαρλ ντε Γκωλ.

## Θέση
thumb|left|Αεροφωτογραφία. Διακρίνεται η Πλας Ετουάλ με τις κάθετες σε αυτήν λεωφόρους

Στην κυκλική πλατεία Σαρλ ντε Γκωλ συγκλίνουν δώδεκα μεγάλες λεωφόροι της πόλης, οι οποίες χαράχτηκαν τον 19ο αιώνα με την προτροπή του βαρόνου Ζωρζ Εζέν Οσμάν, τότε Νομάρχη της περιφέρειας του Σηκουάνα (département de la Seine).

Οι λεωφόροι αυτές σχηματίζουν γύρω από την πλατεία ένα αστέρι, γι' αυτό και η πλατεία ονομάστηκε αρχικά πλατεία του Άστρου (place de l'Étoile). Η γνωστότερη από τις λεωφόρους αυτές είναι η Λεωφόρος Ηλυσίων Πεδίων, η οποία την συνδέει με την πλατεία Κονκόρντ, σε απόσταση 2,2 χιλ.

## Ιστορικό
[thumb|left|[Μάχη του Άουστερλιτς, 2 Δεκεμβρίου 1805. Πίνακας του Φρανσουά Ζεράρ (1810)]]

Την επομένη της νίκης του στο Αούστερλιτς ο Γάλλος Αυτοκράτορας Ναπολέων Α΄ είπε, απευθυνόμενος προς το στράτευμά του: "Δεν θα επιστρέψετε στις εστίες σας, παρά μόνο περνώντας κάτω από αψίδες θριάμβων". Έδωσε εντολή για την κατασκευή της στις 18 Φεβρουαρίου 1806.

Την εκπόνηση των σχεδίων ανέλαβε ο αρχιτέκτονας Ζαν-Φρανσουά Σαλγκρέν (Jean-François Chalgrin), αντλώντας την έμπνευσή του από την αρχαιότητα. Η Αψίδα του Θριάμβου είναι τετράπυλον. Οι διαστάσεις της είναι 55 μ. ύψος, 45 μ. μήκος και 22 μ. βάθος, ενώ το ύψος της κεντρικής αψίδας είναι 29,2 μ. και το πλάτος της 14,62 μ. Η πλαϊνή (μικρότερη) αψίδα έχει ύψος 18,7 μ. και άνοιγμα 8,45 μ. Οι εργασίες θεμελίωσής της κράτησαν δύο χρόνια.

thumb|left|Η Αψίδα του Θριάμβου, σχέδιο του Ζαν-Φρανσουά Σαλγκρέν (1806)

Η κατασκευή, όμως, εγκαταλείφθηκε ύστερα από τις ήττες του Ναπολέοντα στην εκστρατεία του στη Ρωσία το 1812 και άρχισαν πάλι ύστερα από εντολή του βασιλέα Λουδοβίκου Φιλίππου του Α' το 1832, ο οποίος αφιέρωσε το έργο στη δόξα των Γαλλικών Ενόπλων Δυνάμεων, για να ολοκληρωθούν το 1836 κάτω από την επίβλεψη του αρχιτέκτονα Γκιγιώμ-Αμπέλ Μπλουέ, ο οποίος δεν άλλαξε τη σχεδίαση του Σαλγκρέν. Η απλή σχεδίαση και το τεράστιο μέγεθος του μνημείου είναι τυπικά χαρακτηριστικά του ρομαντικού νεοκλασσικισμού του τέλους του 18ου αιώνα.

## Συμβολισμός
Οι τέσσερις κίονες στους οποίους στηρίζεται η αψίδα διακοσμούνται από πολύ μεγάλα ανάγλυφα, τα οποία απεικονίζουν: την *Έξοδο των Εθελοντών του 1792* (γι' αυτό αποκαλείται και *[[Η Μασσαλιώτιδα]]*), έργο του Φρανσουά Ρυντ (François Rude), τον *Θρίαμβο του Ναπολέοντα το 1810*, έργο του Ζαν-Πιέρ Κορτό (Jean-Pierre Cortot), την *Αντίσταση του 1814* και την *Ειρήνη του 1815*, έργα του Αντουάν Ετέξ (Antoine Étex). 


Αρχείο:Paris July 2011-16a.jpg|*Η Έξοδος των Εθελοντών του 1792* (επίσης αποκαλείται )
Αρχείο:Paris July 2011-17a.jpg|*Ο Θρίαμβος του Ναπολέοντα το 1810*
Αρχείο:Paris July 2011-15a.jpg|*Η Αντίσταση του 1814*
Αρχείο:Antoine Étex, Der Friede von 1815, Halbrelief, Arc de Triomphe, Paris.jpg|*Η Ειρήνη του 1815*


Υπάρχουν 158 μάχες χαραγμένες στην Αψίδα του Θριάμβου, οι οποίες διεξήχθησαν από την Πρώτη Γαλλική Δημοκρατία (1792-1804) και την Πρώτη Γαλλική Αυτοκρατορία (1804-1815).


Αρχείο:Batailles gravées sous grandes arcades.jpg|Μάχες χαραγμένες στις Μεγάλες Αψίδες


Υπάρχουν 660 ονόματα χαραγμένα στην Αψίδα του Θριάμβου. Τα περισσότερα από αυτά ανήκουν σε στρατηγούς της Πρώτης Γαλλικής Δημοκρατίας και της Πρώτης Γαλλικής Αυτοκρατορίας. Τα υπογραμμισμένα ονόματα καταδεικνύουν όσους από αυτούς έπεσαν σε μάχες.


Αρχείο:Paris Arc de Triomphe inscriptions 2.jpg|Τα ονόματα που αναγράφονται στον βόρειο πυλώνα
Αρχείο:Paris Arc de Triomphe inscriptions 3.jpg|Τα ονόματα που αναγράφονται στον ανατολικό πυλώνα
Αρχείο:Paris Arc de Triomphe inscriptions 7.jpg|Τα ονόματα που αναγράφονται στον νότιο πυλώνα
Αρχείο:Paris Arc de Triomphe inscriptions 6.jpg|Τα ονόματα που αναγράφονται στον δυτικό πυλώνα


## Τάφος του Αγνώστου Στρατιώτη
Στην αψίδα βρίσκεται, επίσης, και το Τάφος του Αγνώστου Στρατιώτη, ο βωμός του οποίου φέρει φλόγα που άναψε για πρώτη φορά το 1921 εις μνήμην των πεσόντων του Α' Παγκοσμίου Πολέμου. Η αψίδα αποτελεί εθνικό μνημείο - σύμβολο της γαλλικής φιλοπατρίας και από αυτήν εκκινεί πάντα η παρέλαση της Γαλλικής Εθνικής Επετείου της 14ης Ιουλίου.


Αρχείο:Paris Arc de Triomphe de l'Étoile Grabmal des Unbekannten Soldaten 2.jpg|Ο Τάφος του Αγνώστου Στρατιώτη υπό την Αψίδα του Θριάμβου
Αρχείο:Greek Parade Paris 1919.jpg|Πίνακας που απεικονίζει ελληνικές στρατιωτικές μονάδες στην παρέλαση νίκης του Α' Παγκοσμίου Πολέμου στην Αψίδα του Θριάμβου στο Παρίσι, τον Ιούλιο του 1919
Αρχείο:Crowds of French patriots line the Champs Elysees-edit2.jpg|Τα γαλλικά στρατεύματα διασχίζουν την Αψίδα του Θριάμβου το 1944, μετά την απελευθέρωση του Παρισιού
Αρχείο:Bastille Day Parade 170714-D-PB383-005 (35087624434).jpg|Η παρέλαση της Γαλλικής Εθνικής Επετείου στις 14 Ιουλίου


## Επίσκεψη
Η πρόσβαση για την επίσκεψη της αψίδας είναι δυνατή μόνον υπογείως (απαγορεύεται η διάσχιση της πλατείας από πεζούς). Υπάρχει, επίσης, η δυνατότητα για άνοδο στην οροφή της (288 σκαλοπάτια), απ' όπου ο επισκέπτης έχει πανοραμική άποψη του παρισινού κέντρου. Στην (υπόγεια) είσοδο της αψίδας (εισιτήριο 9 ευρώ για ενήλικες το 2009) φθάνει κανείς με τις γραμμές 1, 2 και 6 του μετρό ή τη γραμμή Α του RER (σταθμός Charles de Gaulle - Étoile) και με λεωφορείο (γραμμές 22, 30, 31, 52, 73, 92).


Αρχείο:ArcTriompheParis.jpg|Πανοραμική θέα από την οροφή της Αψίδας


## Δείτε επίσης
* Ονόματα χαραγμένα στην Αψίδα του Θριάμβου
* Μάχες χαραγμένες στην Αψίδα του Θριάμβου
* Θριαμβική αψίδα

## Πηγές, αναφορές


## Εξωτερικοί σύνδεσμοι
* 
* 


Θριαμβου
Κατηγορία:Κτίρια και κατασκευές στο Παρίσι
Κατηγορία:Ιστορία της Γαλλίας